ସରିଲା ଜି-୨୦ ଶିଖର ସମ୍ମିଳନୀ, ବିଶ୍ୱକୁ ଶାନ୍ତି ବାର୍ତ୍ତା ଦେଲେ ମୋଦି
ନୂଆଦିଲ୍ଲୀ,୧୦ା୯: ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଜି-୨୦ ଶିଖର ସମ୍ମିଳନୀର ସମାପ୍ତି ଘୋଷଣା କରିଛନ୍ତି। ଏହି କାର୍ଯ୍ୟକ୍ରମ ଶେଷରେ ମୋଦି ସମଗ୍ର ବିଶ୍ୱକୁ ଆଶା ଏବଂ ଶାନ୍ତିର ବାର୍ତ୍ତା ଦେଇଛନ୍ତି।

ଜି-୨୦ ଶିଖର ସମ୍ମିଳନୀର ସମାପ୍ତି ଘୋଷଣା କରି ମୋଦି କହିଛନ୍ତି, ନଭେମ୍ବର ୨୦୨୩ ପର୍ଯ୍ୟନ୍ତ ଭାରତ ଜି -୨୦ର ଅଧ୍ୟକ୍ଷତା ରହିଛି। ମୁଁ ଆଶା କରୁଛି ସମସ୍ତେ ଭର୍ଚୁଆଲ ଅଧିବେଶନରେ ଅଂଶଗ୍ରହଣ କରିବେ। ଏହା ସହିତ ମୁଁ ଜି -୨୦ ଶିଖର ସମ୍ମିଳନୀ ସମାପ୍ତ କରୁଛି।

ରାଜଧାନୀ ଦିଲ୍ଲୀରେ ସେପ୍ଟେମ୍ବର ୯ରୁ ୧୦ ଦୁଇଦିନ ଜି-୨୦ ଶିଖର ସମ୍ମିଳନୀ ଆରମ୍ଭ ହୋଇଥିଲା। ଆଜି ଏହି ସମ୍ମିଳନୀର ଦ୍ୱିତୀୟ ଦିନ ତଥା ଅନ୍ତିମ ଦିନ ଥିଲା। ମୋଦି ତାଙ୍କ ଅଭିଭାଷଣରେ କହିଛନ୍ତି, ବିଶ୍ୱ ବିଶ୍ୱାସର ଅଭାବକୁ ବିଶ୍ୱାସ ଏବଂ ନିର୍ଭରଶୀଳତାକୁ ପରିବର୍ତ୍ତନ କରିବାକୁ ଭାରତ ଆହ୍ବାନ କରୁଛି। ଆମେ ସମସ୍ତେ ଏକାଠି ଆଗକୁ ବଢ଼ିବା ପାଇଁ ଏହା ହେଉଛି ସମୟ। ଆମକୁ ଗୋଟିଏ ପରିବାର ପରି କାମ କରିବାକୁ ହେବ ବୋଲି ମୋଦି କହିଛନ୍ତି।